**SOCIJALNI PROGRAM GRADA RIJEKE**

**NOVČANA POMOĆ REDOVITOM UČENIKU SREDNJE ŠKOLE ILI STUDENTU U 2020./2021. GODINI**

Od **20. srpnja do 18. rujna 2020.** Odjel gradske uprave za zdravstvo i socijalnu skrb Grada Rijeke organizira akciju zaprimanja zahtjeva građana Rijeke. Zahtjevi se uz prateću dokumentaciju podnose radnim danom od 8.30 do 15.30 u šalter-sali Gradske uprave, Titov trg 3, šalteri br. 4. i 5.

* Jednokratna novčana pomoć u iznosu od 1 000 kn.
* Jednokratnu pomoć može ostvariti redoviti učenik srednje škole/student iz kućanstva koje je korisnik **zajamčene minimalne naknade** pri Centru za socijalnu skrb Rijeka, učenik/student koji ostvaruje pravo na **osobnu invalidninu** ili **doplatak za pomoć i njegu** pri Centru za socijalnu skrb Rijeka ili učenik/student - dijete smrtno stradalog, zatočenog ili nestaloga **hrvatskog branitelja** **iz Domovinskog rata**.

**Dokumentacija za dokazivanje uvjeta:**

* osobna iskaznica podnositelja zahtjeva (original na uvid) i učenika/studenta (ako je različito od podnositelja) (preslika)
* potvrda o redovitom školovanju učenika srednje škole/studenta (preslika)
* broj bankovnog tekućeg ili zaštićenog računa

**i**

* rješenje Centra za socijalnu skrb Rijeka o ostvarivanju prava na zajamčenu minimalnu naknadu i potvrda o zadnjem primitku sredstava (originali na uvid i preslike)

**ili**

* rješenje Centra za socijalnu skrb Rijeka o ostvarivanju prava djeteta na doplatak za pomoć i njegu ili osobnu invalidninu i potvrda o zadnjem primitku sredstava (originali na uvid i preslike)

**ili**

* potvrda nadležnog tijela o statusu člana obitelji smrtno stradalog, zatočenog ili nestaloga hrvatskog branitelja iz Domovinskog rata (preslika).